**“NAGĻU ZVEJNIEKDIENAS 2024 BĒRNU UN TAUTAS VELO BRAUCIENA” NOLIKUMS**

**1. Mērķis un uzdevumi.**

* Popularizēt riteņbraukšanu un velosportu kā visiem pieejamu aktīvas atpūtas un veselību veicinošu sporta veidu.
* Popularizēt velosipēdu kā videi un cilvēkam draudzīgu transportlīdzekli.
* Veicināt saturīgu brīvā laika pavadīšanu bērnu, jauniešu un pieaugušo vidū.
* Popularizēt Zvejniekdienas sporta svētkus.

**2. Starta vieta un laiks.**

2024.gada 6.jūlijā, Rēzeknes novada, Nagļu pagastā, Nagļu pirmsskolas izglītības iestādes stāvlaukumā pie rotaļu laukuma. Plkst. 11:30 starts tautas brauciena distancē un plkst. 12:00 starts bērnu distancē 500 m, plkst. 12:15 starts bērnu distancē 1000 m.

**3. Grupas un distances.**

**BĒRNU**

Bērnu distances garums – 500 m un 1000 m

|  |  |  |  |  |
| --- | --- | --- | --- | --- |
| **Grupa** | **Vecums** | **Dzimums** | **Braucamais** | **Distances garums** |
| B-5 | 5-7 gadi | Zēni | velosipēds | 500 m |
| B-5 | 5-7 gadi | Meitenes | velosipēds | 500 m |
| B-8 | 8-10 gadi | Zēni | velosipēds | 1000 m |
| B-8 | 8-10 gadi | Meitenes | velosipēds | 1000 m |

**TAUTAS BRAUCIENS**

Tautas distances garums - 15 km

**Vīrieši un jaunieši**

|  |  |  |  |  |  |
| --- | --- | --- | --- | --- | --- |
| **Grupa** | **Vecums** | **Distance** | **1.vieta** | **2.vieta** | **3.vieta** |
| V-11 | 11 - 25 | Tautas | Sponsoru balvas | Sponsoru balvas | Sponsoru balvas |
| V-26 | 26 - 45 | Tautas | Sponsoru balvas | Sponsoru balvas | Sponsoru balvas |
| V-46 | 46 un vairāk | Tautas | Sponsoru balvas | Sponsoru balvas | Sponsoru balvas |

**Sievietes un jaunietes**

|  |  |  |  |  |  |
| --- | --- | --- | --- | --- | --- |
| **Grupa** | **Vecums** | **Distance** | **1.vieta** | **2.vieta** | **3.vieta** |
| S-11 | 11 - 25 | Tautas | Sponsoru balvas | Sponsoru balvas | Sponsoru balvas |
| S-26 | 26 - 45 | Tautas | Sponsoru balvas | Sponsoru balvas | Sponsoru balvas |
| S-46 | 46 un vairāk | Tautas | Sponsoru balvas | Sponsoru balvas | Sponsoru balvas |

**4. Dalībnieku reģistrācija.**

**Pieteikšanās**

Pieteikšanās visām distancēm zvanot uz tālr.:  **64644360 vai 29401052** **no 2024.gada 25.jūnija,** vai uz vietas sacensību dienā no plkst. 9.00 līdz 11.00 velosacensību reģistrēšanās teltī.

**5. Dalības maksa.**

Visiem sacensību reģistrētiem velo braucējiem sacensības **bezmaksas** !

**6. Apbalvošana.**

Tautas brauciena visu vecuma grupu, pirmo trīs vietu ieguvēji tiks apbalvoti ar medaļām un diplomiem. Bērnu distances visa vecuma grupu, pirmo trīs vietu ieguvēji tiks apbalvoti ar piemiņas balvām.

**7. Dalībnieku ievērībai.**

* Katrs sacensību dalībnieks, piesakoties sacensībām, ar savu parakstu apliecina, ka

uzņemas pilnu atbildību par savu veselības atbilstību sacensību distances veikšanai, ka ievēros ceļu satiksmes noteikumus un sacensību nolikumu.

* Organizatori un visi citi cilvēki, kuri ir iesaistīti sacensību organizēšanā neatbild par jebkādiem tiešiem, netiešiem, neparedzamiem vai paredzamiem fiziskiem un materiāliem zaudējumiem sacensību dalībniekiem, kas var notikt pirms vai pēc sacensībām, kā arī to laikā. Organizators nav atbildīgs par iespējamām sadursmēm, kritieniem un citiem nelaimes gadījumiem trasē.
* Apstiprinot savu dalību sacensībās, dalībnieki atsakās no jebkādu pretenziju izvirzīšanas organizatoram vai citām pasākuma organizēšanā iesaistītām personām pēc iespējama nelaimes gadījuma vai materiālo zaudējumu rašanās un necīnās par zaudējumu atgūšanu tiesas ceļā.
* **Aizsargķiveres visiem ir obligātas**. Visa distance ir jāveic ar **aiztaisītu** aizsargķiveri. Ieteicams būt arī zaļajām drošības vestēm!
* Visiem dalībniekiem jāiepazīstas ar sacensību nolikumu. Tā nezināšana neatbrīvo dalībniekus no personīgās atbildības.

**8. Informācija un organizatori.**

## Velo sacensības organizē un vada Rēzeknes novada pašvaldības Dricānu apvienības pārvalde Nagļu pagastā.

Adrese: Nagļi, Nagļu pag., Rēzeknes nov., LV 4631

Kontakti: tālr.nr. 64644360 ; Undīne Čeire 29401052.